open-index/open-wikipedia-markdown huggingface dataset:
לזרוס צ'אקוורה

**לזרוס מקארתי צ'קווארה** (באנגלית: **Lazarus McCarthy Chakwera**; נולד ב-5 באפריל 1955) הוא תאולוג ופוליטיקאי מלאווי, שהושבע לנשיא מלאווי ב-28 ביוני 2020. הוא היה מנהיג מפלגת הקונגרס במלאווי מאז 2013 והיה בעבר מנהיג האופוזיציה באספה הלאומית בעקבות בחירות שנויות במחלוקת שהתקיימו ב-21 במאי 2019, שנדחו על ידי בית המשפט לחוקה. הוא היה נשיא כנסיית "אסיפות האל" במלאווי משנת 1989 עד 14 במאי 2013.

## ביוגרפיה
לזרוס צ'קווארה נולד בלילונגווה, בירת מלאווי הנוכחית, ב-5 באפריל 1955 כאשר המדינה הייתה עדיין תחת שלטון קולוניאלי בריטי. משפחתו הייתה חקלאית מחוץ לעיר. שניים מאחיו שנולדו לפניו מתו בינקותו ואביו, בתקווה שיחיה, העניק לו את שמו על שם לזרוס מהברית החדשה. הוא נשוי למוניקה ויחד יש להם ארבעה ילדים ונכדים.

## קריירה תאולוגית
צ'קווארה בעל תואר ראשון באמנויות (פילוסופיה) מאוניברסיטת מלאווי  בשנת 1977. הוא למד תאולוגיה וסיים תואר שני באוניברסיטת הצפון  בדרום אפריקה וקיבל תואר שני (MTh) מאוניברסיטת דרום אפריקה בשנת 1991. האוניברסיטה הבינלאומית טריניטי  בארצות הברית העניקה לו דוקטורט (D. Min) בשנת 2000. הוא הפך לפרופסור בסמינר התאולוגי הפאן-אפריקאי בשנת 2005.

הוא עבד כמדריך בבית הספר לתאולוגיה של מכלולי אלוהים משנת 1983 עד 2000, שם הפך למנהל בשנת 1996. שימש כמנהל משותף ומרצה בסמינר התאולוגי של כל האומות. משנת 1989 הוא ניהל את כנסיית "אסיפות האל" מלאווי. ב-14 באפריל 2013 הוא הפתיע רבים כאשר הצהיר על כוונותיו להתמודד לנשיאות בוועידת האופוזיציה של מפלגת הקונגרס מלאווי (MCP).

## קריירה פוליטית
ועידת ה-MCP שנדחתה ל-10 ו-11 באוגוסט 2013 בחרה בו לנשיא המפלגה והוא ייצג את המפלגה בבחירות הכלליות לשנת 2014. במהלך הבחירות הכלליות במלאווי בשנת 2014, נפוצו שמועות בפלטפורמות שונות של אי סדרים, אך צ'קווארה פנה לכל המלאווים להישאר שלווים, לקבל את התוצאה ולחכות לבחירות הבאות. מלבד היותו נשיא מפלגת האופוזיציה העיקרית, הוא שימש גם כחבר פרלמנט של מחוז הבחירה לילונגווה צפון-מערב.

צ'קווארה איחד כוחות עם מנהיג UTM, סאולוס צ'ילימה, והקים ברית לקראת הבחירות הכלליות במלאווי ביוני 2020. זאת לאחר שבית המשפט פסל את הבחירות הכלליות משנת 2019 בגלל חריגות מאסיביות לאחר שמפלגת DPP טענה לניצחון.

צ'קווארה ניצח את הנשיא המכהן פיטר מותריקה בבחירות 2020, לאחר שהשיג כמעט 59% מהקולות. צ'אקווארה הושבע כנשיא השישי של מלאווי ב-28 ביוני.

## לקריאה נוספת
* 
* 

## קישורים חיצוניים

## הערות שוליים

קטגוריה:נשיאי מלאווי
קטגוריה:ילידי 1955
Major Lazer Essentials

**Major Lazer Essentials** הוא אלבום האוסף הראשון של ההרכב מוזיקלי האמריקאי מייג'ור לייזר. האלבום יצא לאור ב-19 באוקטובר 2018 על ידי חברת התקליטים Mad Decent. מתוך האלבום יצאו שבעה סינגלים.

## רשימת רצועות

## היסטוריית יציאות לאור

## קישורים חיצוניים

## הערות שוליים

קטגוריה:אלבומי אלקטרופופ
קטגוריה:אלבומים שהופקו על ידי בני בלנקו
קטגוריה:אלבומים שהופקו על ידי ג'ייק גוסלינג
קטגוריה:אלבומים שהופקו על ידי דיפלו
קטגוריה:אלבומים שהופקו על ידי סטארגייט
שיטת מולר

**שיטת מולר** היא אלגוריתם למציאת שורשים של פונקציה, כלומר שיטה נומרית לפתרון משוואות מהצורה f(x) = 0. השיטה הוצגה לראשונה על ידי דייוויד א. מולר  בשנת 1956.

שיטתו של מולר מבוססת על שיטת המיתר, הבונה בכל איטרציה קו ישר דרך שתי נקודות בגרף של f. במקום זאת, שיטת מולר משתמשת בשלוש נקודות, בונה פרבולה דרך אותן שלוש הנקודות, ולוקחת את נקודת המפגש של ציר ה-x עם הפרבולה להיות הנקודה הבאה.

## נוסחת נסיגה
שיטת מולר היא שיטה רקורסיבית המייצרת קירוב לשורש \xi של f בכל איטרציה. מתחילים משלושת הערכים הראשוניים x_1,x_0 ו-x_2, האיטרציה הראשונה מחשבת את הקירוב הראשון x_1, האיטרציה השנייה מחשבת את הקירוב השני x_2, האיטרציה השלישית מחשבת את הקירוב השלישי x_3 וכן הלאה. כל איטרציה לוקחת כקלט את שלושת הקירובים האחרונים שנוצרו ואת הערך של f בקירובים אלה. מכאן שאיתור הנקודה ה-k לוקח כקלט את הערכים x k-1, x k-2 ו-x k-3 ואת ערכי הפונקציה f(xk-1), f(xk-2) ו-f(xk-3)). הקירוב x k מחושב כדלקמן:

נבנית פרבולה y k (x) העוברת בין שלוש הנקודות (xk-1, f(xk-1)), (x k-2, f ( x k-2)) ו- (x k-3, f ( x k-3)). נכתבים בפולינום של ניוטון, y k (x) הוא

: y_k(x) = f(x_{k-1}) + (x-x_{k-1}) f[x_{k-1}, x_{k-2}] + (x-x_{k-1}) (x-x_{k-2}) f[x_{k-1}, x_{k-2}, x_{k-3}] .

או

:  y_k(x) = f(x_{k-1}) + w(x-x_{k-1}) + f[x_{k-1}, x_{k-2}, x_{k-3}] \, (x-x_{k-1})^2 \, 

כאשר

: w = f[x_{k-1},x_{k-2}] + f[x_{k-1},x_{k-3}] - f[x_{k-2},x_{k-3}] .

האיטרציה הבאה, x_k היא איטרציה קרובה יותר מ-x_{k-1} של המשוואה הריבועית y k (x) = 0. זה מניב את נוסחת הנסיגה

: x_{k} = x_{k-1} - \frac{2f(x_{k-1})}{w \pm \sqrt{w^2 - 4f(x_{k-1})f[x_{k-1}, x_{k-2}, x_{k-3}]}} .

בנוסחה זו, יש לבחור בסימן (+\-) כך שהמכנה יהיה גדול ככל האפשר. במקרה של שיטת מולר, לא משתמשים בנוסחה הסטנדרטית לפתרון משוואות ריבועיות כיוון שזה עשוי לגרום לתוצאה להיות חסרת משמעות.

שימו לב ש-x_k יכול להיות מספר מרוכב, גם אם האיטרציות הקודמות היו מספרים ממשיים. זאת בניגוד לאלגוריתמים אחרים של מציאת שורשים כמו שיטת המיתר או שיטת ניוטון-רפסון, שהאיטרציות שלהם יישארו מספרים ממשיים אם נתחיל במספרים ממשיים. קיום איטרציות מרוכבות יכול להיות יתרון (אם מחפשים שורשים מרוכבים) או חסרון (אם ידוע שכל השורשים הם ממשיים), תלוי במשוואה.

## מהירות ההתכנסות
סדר ההתכנסות של שיטת מולר הוא בערך 1.84, מול 1.62 לשיטת המיתר ו-2 עבור שיטת ניוטון-רפסון. לכן, שיטת המיתר מתכנסת פחות מהר בכל איטרציה יחסית לשיטת מולר ושיטת ניוטון-רפסון מתכנסת יותר מהר, ביחס לשיטת מולר.

## קישורים חיצוניים
* 

## הערות שוליים

קטגוריה:שיטות למציאת שורשים של פונקציות
דייב מאיירס

**דייוויד ויליאם "דייב" מאיירס** (באנגלית: **David William "Dave" Meyers**; 21 באפריל 1953 – 9 באוקטובר 2015) היה כדורסלן אמריקאי, אשר שיחק בליגת ה-NBA בין השנים 1975–1980. נבחר בבחירה השנייה של דראפט ה-NBA 1975, אולם שיחק בליגה במשך ארבע עונות בלבד בטרם פרש במפתיע בסיום עונת . ממוצעיו הכוללים לאורך קריירת המשחק הם 12.1 נקודות, 6.3 ריבאונדים ו-2.3 אסיסטים למשחק.

אחיה המבוגר של כדורסלנית העבר אן מאיירס, חברת היכל התהילה של הכדורסל, היכל התהילה של כדורסל הנשים והיכל התהילה של פיב"א.

## קריירת מכללות
מאיירס נולד בסן דייגו שבקליפורניה, ובין השנים 1971–1975 למד באוניברסיטת קליפורניה בלוס אנג'לס ("UCLA"). בעונת 1972/1973 זכה עם קבוצת הכדורסל של האוניברסיטה (ה"ברוינס") בטורניר אליפות המכללות, לאחר שגברה על אוניברסיטת ממפיס במשחק הגמר. הייתה זו זכייתם השביעית ברציפות של הברוינס באליפות המכללות, כולם תחת המאמן ג'ון וודן. באותה עונה שימש מאיירס כשחקן ספסל בקו הקדמי של הקבוצה, אשר כלל מלבדו גם את ביל וולטון, ג'מאל וילקס וסוון נייטר.

בעונת 1974/1975 הוביל בעצמו את הקבוצה, יחד עם מארקס ג'ונסון, לזכייה נוספת באליפות המכללות, עם ממוצעים של 18.3 נקודות ו-7.9 ריבאונדים בממוצע למשחק. במשחק הגמר, בו גברה UCLA על אוניברסיטת קנטקי בתוצאה 92–85, קלע מאיירס 24 נקודות. בסיום אותה עונה נבחר לחמישיית העונה של ליגת המכללות (First-team All-American), לצדם של אדריאן דאנטלי, דייוויד תומפסון, ג'ון לוקאס וסקוט מיי.

## קריירת משחק מקצועית
בדראפט ה-NBA 1975 נבחר מאיירס על ידי לוס אנג'לס לייקרס בבחירה השנייה, אחרי דייוויד תומפסון שנלקח ראשון. כשבועיים לאחר הדראפט הועבר עם אלמור סמית', ג'וניור ברידג'מן ובראיין וינטרס בטרייד למילווקי באקס, בתמורה לכרים עבדול-ג'באר ו-וולט וסלי. במשחקו השני ב-NBA אסף 17 ריבאונדים, ובמשחקו השלישי קלע 28 נקודות, אולם אלה התבררו כשיאים העונתיים של מאיירס, אשר סיים את עונת הרוקי עם ממוצעים של 7.4 נקודות ו-6.2 ריבאונדים למשחק. בעונת  קלע שיא קריירה של 14.7 נקודות בממוצע למשחק, והוביל את הקבוצה לצדם של וינטרס, ברידג'מן ומארקס ג'ונסון לחצי גמר האזור המערבי. מאיירס החמיץ את כל עונת  בשל פציעה בגבו, אולם בעונה העוקבת חזר לשחק ברמה גבוהה, שותף ב-79 משחקים ותרם 12.1 נקודות בממוצע למשחק.

באפריל 1980 הודיע במפתיע על פרישתו ממשחק, לטובת הוראה בבית ספר יסודי.

ב-9 באוקטובר 2015 נפטר מאיירס כתוצאה מחלת הסרטן, בגיל 62.

## קישורים חיצוניים

* 

## הערות שוליים

קטגוריה:אמריקאים ילידי קליפורניה
קטגוריה:סן דייגו: אישים
קטגוריה:כדורסלנים אמריקאים
קטגוריה:קליפורניה: כדורסלנים
קטגוריה:כדורסלני אוניברסיטת קליפורניה בלוס אנג'לס
קטגוריה:בחירות דראפט של לוס אנג'לס לייקרס
קטגוריה:כדורסלני מילווקי באקס
קטגוריה:אמריקאים שנולדו ב-1953
קטגוריה:אמריקאים שנפטרו ב-2015
שיר אחד

"**שיר אחד**" הוא הסכת דוקומנטרי מבית תאגיד השידור הישראלי העוסק בסיפורם של שירים ישראלים אשר נערך ומוגש לסירוגין על ידי: אייל שינדלר, ניר גורלי, תומר מולוידזון, מאיה קוסובר, ורום אטיק. ההסכת עוסק בשירים שונים מכלל סוגות המוזיקה העברית. בכל פרק מסופר סיפור הולדת של שיר ישראלי, דרך הסיפור הביוגרפי, המוזיקלי או הסוציולוגי שמתחבאים מאחורי השיר ויצירתו.

הפודקאסט סיקר קלאסיקות של הזמר העברי כמו "ירושלים של זהב", "כלניות" ו"אליעזר בן יהודה", ועד ללהיטי פופ כמו "טודו בום" ו-"toy", ליבינג דה דרים ושירים של זמרים מפורסמים או להיטים מפרוסמים כמו: "אמן על הילדים" של חנן בן ארי "מלכת השושנים" של עדן בן זקן, "יפה כלבנה" של אביתר בנאי, "המשורר" של שולי רנד, "מסיבה" של יסמין מועלם ושקל, "עשיתי" של ג'ימבו ג'יי ולהקת ספא, "אבניבי" של יזהר כהן ועוד.

התוכנית עלתה לראשונה בשנת 2017. פרקי התוכנית נמשכים כ-25 דק' בממוצע פחות או יותר.

ב-2024 עלתה לשידור בכאן 11 גרסת הטלוויזיה של הפודקאסט, בבימוי אבידע ליבני. העונה השנייה עלתה לשידור ב-2025.

## רקע
כל פרק סוקר את סיפורו של שיר ישראלי אחד. לאחר הקדמה בה מספר אחד מהמנחים מעט רקע אודות השיר, היוצרים והאמן המבצע, מתחיל הפרק, בו מסופר בין היתר בעזרת קטעי ראיונות והקלטות מהעבר, על הדרך ליצרת השיר ועל הגורמים שהשפיעו על היצירה, בין אם מדובר בכותב השיר, המלחין, המבצע או באנשים וגורמים נוספים אשר השפיעו על יצירת השיר.

את ההשראה ליצרת הפודקאסט שאבו היוצרים ממספר פודקאסטים אמריקאים, כך אמר עורך התוכנית והמגיש רום אטיק בריאיון לעידן בן טובים במגזין האינטרנטי Geektime: 

## רשימת הפרקים

## רשימת פרקים – טלוויזיה

## פרסים ומועמדויות

## קישורים חיצוניים
* 
* 
* הפודקאסט "שיר אחד" באתר כאן
* 
* 
* 
* 

## הערות שוליים

קטגוריה:פודקאסטים ישראליים
קטגוריה:תאגיד השידור הישראלי: תוכניות וסדרות רדיו
Know No Better

***Know No Better*** (בעברית: **לא יודע יותר טוב**) הוא המיני-אלבום הרביעי של ההרכב מוזיקלי האמריקאי מייג'ור לייזר. האלבום יצא לאור ב-1 ביוני 2017, על ידי חברת התקליטים Mad Decent. מתוך האלבום יצאו שני סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:מיני-אלבומים מ-2017
קטגוריה:אלבומים שהופקו על ידי דיפלו
קטגוריה:מיני-אלבומים באנגלית
קטגוריה:מיני-אלבומים בספרדית
קטגוריה:אלבומים בפורטוגזית
תחנת הכוח הגרעינית קולה

**תחנת הכוח הגרעינית קולה**, היא תחנת כוח גרעינית הממוקמת 12 ק"מ מפוליארניה זורי, שבמחוז מורמנסק בצפון מערב רוסיה. התחנה מופעלת על ידי רוסאנרגואטום, חברה האחראית לתפעול תחנות הכוח הגרעיניות ברוסיה ומהווה חלק מחברת אטום-אנרגופרום שהיא חברת בת של רוסאטום, התאגיד הפדרלי לאנרגיה אטומית.

## היסטוריה
ימין|ממוזער|200x200 פיקסלים| אולם הטורבינות בתחנת הכוח הגרעינית קולה.
ימין|ממוזער|200x200 פיקסלים| יחידת הכורים 1 בתחנת הכוח הגרעינית קולה.
בלוק 1 (הכולל את כורים 1 ו-2) בתחנת הכוח הגרעינית קולה נכנס לשירות בשנת 1973 וב-1974 בהתאמה והם חלק מהדור הראשון של כורי PWR של רוסיה (סוג VVER 440/230). בלוק 2 (כורים 3 ו-4) נכנס לשירות בשנת 1981 ו-1984 מסוג VVER 440/213 המשופר.

כורי בלוק 1 תוכננו לעבוד במשך 30 שנה ובמקור אמורים היו להיות מושבתים בשנת 2003 וב-2004, אולם ההשבתה לא בוצעה. במקום זאת, הורחבה תוחלת החיים המבצעית של שני הכורים, לאחר מאמץ שדרוג בטיחות מאסיבי שכלל כ-200 פרויקטים לשדרוג מערכות בטיחות שמומן בחלקו על ידי ממשלות נורווגיה, שוודיה, פינלנד וארצות הברית.

תחנת הכוח מייצרת כמחצית מהאנרגיה של מחוז מורמנסק. הכור הוא מהסוג הדומה שפועל בתחנת הכוח הגרעינית לובייסה (Loviisa) בפינלנד, התואם את דרישות הרגולציה הנחשבות בדרך כלל למחמירות בעולם.

## נתוני הכורים
בתחנת הכוח הגרעינית קולה ארבע יחידות כור:

## קמפיין לסגירת התחנה
ממוזער
כמה תנועות סביבתיות וארגונים הכוללים אקולוגים מנורווגיה ורוסיה תומכים בקמפיין תקשורתי שנועד לסגור את תחנת הכוח הגרעינית קולה תוך ציון חששות לרמת הבטיחות בכורים שבבלוק 1 והפרות לכאורה של החוק הרוסי להגנת הסביבה, במהלך השדרוגים שנועדו להאריך את תוחלת החיים שלהם.

רישיון הכורים בבלוק 1 אפשר להאריך את עבודת הכורים בחמש שנים נוספות. הרישיון שהוענק על ידי השירות הפדרלי לפיקוח אטומי, טכנולוגי ואקולוגי, הרגולטור הגרעיני האזרחי של הפדרציה הרוסית, הוענק מבלי לערוך מחקר לבדיקת ההשפעה על הסביבה. ביצוע מחקרים ברמה הפדרלית מעוגנים בסעיף 11 לחוק "אודות מחקרים על השפעה על הסביבה".

באפריל 2005 פרסם התובע המחוזי של מורמנסק המלצה לפתור את ההפרות סביב הארכות תוחלת החיים של הכורים ולכפות על גופי הרגולציה ורוסאנרגואטום, קונצרן תחנות הכוח הגרעיניות ברוסיה, לבצע את מחקרי ההשפעה על הסביבה. אך ההמלצה לא יושמה.

התובעים במורמנסק הורו שוב לגופי הממשל למלא את הצו, אך שוב לא צלחו. מגזין הטבע והנוער של נורווגיה ומגזין "סביבה וזכויות" של בלונה הנורווגי, הפנה לראשונה את תשומת לבם של התובעים לחוקיות הבעייתית בהארכת משך החיים של הכורים בשנת 2004.

לאחר מכן הוציא רוסטחנדזור רישיון להארכת תוחלת החיים של הכורים בחמש עשרה שנים נוספות של הכורים בבלוק 1, ביוני 2008, לאחר בדיקות נוספות ועבודות שדרוג.

בשנת 2016 הוכרזו התוכניות הראשוניות לבנות כור מדגם VVER-600 עד שנת 2030. ה-VVER-600 מהווה גרסת קירור קטנה יותר של שני מעגלי הקירור של הכור מדגם VVER-1200 הנוכחי, המיועדת לאזורי ושווקים קטנים יותר.

## ראו גם

* תחנת הכוח הגרעינית לנינגרד

## קישורים חיצוניים

* 
* קרן בלונה

## הערות שוליים

קטגוריה:רוסיה: תחנות כוח גרעיניות
קטגוריה:ברית המועצות: תחנות כוח גרעיניות
קטגוריה:מחוז מורמנסק
לירן רוטמן

**לירן רוטמן** (נולד ב-7 ביוני 1996) הוא כדורגלן ישראלי המשחק בעמדת הקשר והקיצוני בהפועל חיפה מליגת העל.

## ביוגרפיה
[ממוזער|355x355 פיקסלים|לירן רוטמן (במרכז) לצידם של [איגור זלטנוביץ' (מימין) ופטריק טומאסי במדי מכבי נתניה 2022]]
רוטמן החל את דרכו במחלקת הילדים של הפועל ראשון לציון. ב-2010 עבר רוטמן למחלקת הנוער של סקציה נס ציונה. ב-2 במאי 2014 ערך את הופעת הבכורה שלו בקבוצה הבוגרת, כשפתח במשחק נגד מועדון ספורט כפר קאסם שנגמר בניצחון 0–2 בעת ששיחקה נס ציונה בליגה א'. עונה לאחר מכן המשיך לשחק רוטמן בקבוצת הנוער ואף הספיק לרשום הופעה בגביע המדינה ובמשחק ליגה נוסף לפני שעזב את הקבוצה בינואר 2015.

בינואר 2015 חתם רוטמן במכבי פתח תקווה מליגת העל. בעונתו הראשונה בקבוצה שיחק בעיקר במחלקת הנוער ועלה רק פעם אחת כמחליף בדקה ה-87 בניצחון 0–2 על מכבי תל אביב ב-1 ביוני 2015 במשחק בו גם הספיק לכבוש. בעונת 2015/2016 זכה רוטמן עם מכבי פתח תקווה בגביע הטוטו כאשר הוא אף כבש שער בניצחון 0–3 על עירוני קריית שמונה בגמר ב-2 בפברואר 2016. באותה עונה שיחק רוטמן תשעה משחקים בכל המסגרות בהן פתח בארבעה מהם. גם בעונת 2016/2017 רוטמן לא הרבה לקבל הזדמנויות ושיחק רק בשישה משחקים ופתח רק במשחק בודד.

בעונת 2017/2018 הושאל רוטמן להפועל רמת-גן גבעתיים עד תום העונה. ב-3 באוגוסט 2017, שיחק רוטמן את משחקו הראשון בקבוצה כשפתח במשחק גביע הטוטו של הליגה הלאומית מול הפועל תל אביב שנגמר בתוצאה 0-0. את שערו הראשון בקבוצה כבש חמישה ימים לאחר מכן במשחקו השני בקבוצה מול הפועל פתח תקווה שנגמר בניצחון 0–2. ברמת גן קיבל רוטמן הזדמנות כשחקן מרכזי וב-42 משחקים בהם שיחק פתח ב-33 וכבש שבעה שערים בכל המסגרות.

לקראת 2018/2019 חזר רוטמן למכבי פתח תקווה. ב-27 בפברואר 2019 חתם רוטמן בבית"ר ירושלים וסוכם שיעבור לשם בתום העונה. באותה עונה שיחק ב-20 משחקים, מתוכם פתח בשבעה, וכבש שער בודד. בתום אותה עונה ירד עם מכבי פתח תקווה לליגה הלאומית.

בעונת 2019/2020 עבר רוטמן לבית"ר ירושלים. את משחקו הראשון בקבוצה שיחק בניצחון 1–2 על סקציה נס ציונה, קבוצת נעוריו, ב-28 ביולי 2019 במהלך שלב הבתים של גביע הטוטו. מאוחר יותר באותה עונה זכה עם בית"ר ירושלים בגביע הטוטו לאחר שגברה הקבוצה בגמר על מכבי תל אביב. את שערו הראשון בקבוצה כבש ב-22 בדצמבר 2019 במהלך הניצחון 0–5 על הפועל ראשון לציון בגביע המדינה.

ב-4 בפברואר 2021 הושאל רוטמן להפועל חדרה עד לסיום עונת 2020/2021. ב-7 ביוני 2022 חתם במכבי נתניה, ובינואר 2023 זכה עימה בגביע הטוטו השלישי שלו.

ב-30 באפריל 2022 כבש צמד (בהפרש של 16 דקות) במדי בית"ר ירושלים במסגרת ליגת העל מול מכבי פתח תקווה, במשחק שהסתיים בתיקו ביתי 2–2.

ב-6 באוגוסט 2024 חתם רוטמן לשנתיים בהפועל תל אביב מהליגה הלאומית.
בפברואר 2026 חתם בהפועל חיפה.

## תארים
;מכבי פתח תקווה
*גביע הטוטו: 2015/2016

;בית"ר ירושלים
*גביע הטוטו: 2019/2020

;מכבי נתניה
*גביע הטוטו: 2022/2023
;הפועל תל אביב 
*גביע הטוטו לאומית: 2024/2025

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נס ציונה: כדורגלנים
קטגוריה:כדורגלני סקציה נס ציונה
קטגוריה:כדורגלני מכבי פתח תקווה
קטגוריה:כדורגלני הפועל רמת גן
קטגוריה:כדורגלני בית"ר ירושלים
קטגוריה:כדורגלני הפועל חדרה
קטגוריה:כדורגלני מכבי נתניה
קטגוריה:כדורגלני הפועל תל אביב
קטגוריה:ישראלים שנולדו ב-1996
נשיא מלאווי

**נשיא הרפובליקה של מלאווי** הוא ראש המדינה וראש ממשלת מלאווי. הנשיא מוביל את הרשות המבצעת של ממשלת מלאווי והוא המפקד העליון של צבא ההגנה של מלאווי.

הנשיא הנוכחי הוא לזרוס צ'אקוורה, שניצח את פיטר מותריקה בבחירות החוזרות לנשיאות 2020. צ'קווארה הושבע כנשיא מלאווי ב-28 ביוני.

## בחירות אחרונות
נערכו ביוני 2020:

## נשיאים קודמים
ב-6 ביולי 1964 קיבלה ניאסלנד עצמאות מהשלטון הבריטי ושינתה את שמה למלאווי, ואליזבת השנייה המשיכה לשאת בתואר כמלכת מלאווי. תחת חוקה חדשה בשנת 1966, מלאווי הפכה לרפובליקה וראש הממשלה הייסטינגס בנדה היה לנשיא הראשון שלה. על פי חוקות 1966, 1994 ו-1995 של המדינה, הנשיא הוא ראש המדינה הבצועי. הנשיא הראשון נבחר על ידי האספה הלאומית, אולם בהמשך נבחרו הנשיאים בבחירות ישירות לתקופת חמש שנים. במקרה של התפנות משרת הנשיא, סגן הנשיא הופך לנשיא.

## קישורים חיצוניים
* 

## הערות שוליים

*
The Power of Love (שיר של יואי לואיס ולהקת החדשות)

"**The Power of Love**" (בתרגום מילולי: "**כוחה של האהבה**") הוא סינגל משנת 1985 בביצוע יואי לואיס ולהקת החדשות, שנכתב והולחן עבור סרט הקולנוע "בחזרה לעתיד". עבור הלהקה, זהו שירה הראשון שהגיע אל המקום הראשון במצעד בילבורד הוט 100 והשני שהגיע אל המקום הראשון במצעד Top Rock Tracks. צד א' של הסינגל הגיע לעשרת הלהיטים של מצעד הסינגלים הבריטי, שם נכלל באלבום האולפן הרביעי של הלהקה **.

## ביקורות
### רשימות כל הזמנים

## שימוש בטרילוגיית בחזרה לעתיד
בשלב מוקדם של הסרט "בחזרה לעתיד", השיר נשמע ברקע כאשר מרטי מקפליי (מייקל ג'יי פוקס) נראה רוכב על סקייטבורד, בדרכו לבית הספר. בהמשך הסרט, מרטי ולהקתו מנגנים גרסת הארד רוק של השיר, כאודישן לקראת תחרות להקות בבית הספר (כאשר את אחד השופטים בתחרות מגלם יואי לואיס, שאומר למרטי שהוא ולהקתו "פשוט רועשים מדי"), ולאחר מכן השיר נשמע שוב כאשר מרטי חוזר לשכונה שלו.

בסרט ההמשך, "בחזרה לעתיד 2", מרטי המבוגר של שנת 2015 נראה מנסה לנגן את השיר על הגיטרה שלו, לאחר שפוטר מעבודתו. בסופו של דבר, הוא מנגן בצורה גרועה מאוד בגלל פציעה בידו כתוצאה מתאונת דרכים עם רולס רויס שהתרחשה בשנת 1985.

לבסוף, לקראת הסיום של הסרט "בחזרה לעתיד 3", ניתן לשמוע את השיר מנגן מתוך המכונית שבה נוהג נידלס (פלי), יריבו של מרטי, שמאתגר אותו להתחרות מולו במרוץ מכוניות גורלי.

## וידאו קליפ
הוידאו קליפ של השיר, אשר צולם ביוני 1985, מציג את הלהקה מופיעה במועדון לילה (מועדון Uncle Charlie's, בו הלהקה הופיעה פעמים רבות בראשית דרכה) עם הופעת אורח של ד"ר אמט בראון (בגילומו של כריסטופר לויד) שמגיע למקום בדלוריאן DMC-12, ככל הנראה לאחר מסע בזמן, וזוג צעיר שגונב ממנו את הרכב. לואיס אמר כי הצילומים נמשכו במשך יום שלם, עד לשעה 3:00 לפנות בוקר.

## מיקסים
שלוש הקלטות שונות של השיר קיימות מאז יצא לראשונה בשנת 1985. בגרסה שמופיע בפסקול המקורי של הסרט, כמו גם בגרסה המלווה את הקליפ הרשמי, משך ההקלטה הוא 3 דקות ו-51 שניות. גרסת "12 אינץ'"  של השיר הופצה ברוב המדינות, שכללה גרסת ריקודים באורך 7 דקות עם שינויים בעיבוד, לרבות תוספת של קלידים וסולו גיטרה מורחב, שנמשך פי שניים לעומת הגרסה המקורית. גרסת "7 אינץ'"  שיצאה בשנת 1985 לשידור בתחנות רדיו במספר מדינות, כקידום מכירות של הסרט, כללה עריכה של הרמיקס המורחב שהוזכר לעיל, עם זמן ריצה של 4 דקות ו-21 שניות. במדינות מסוימות, עריכה קצרה יותר זו הוצגה בצד B של הסינגל בגרסת ה-12 אינץ', למרות שגרסה זו מושמעת מדי פעם ברדיו, היא נכללה רק פעם אחת באחד מאלבומי האוסף של יואי לואיס, וכתוצאה מכך זוהי גרסה נדירה מאוד של השיר.

## תגובות
בטקס פרסי המוזיקה האמריקאית ה-13, השיר היה מועמד בקטגוריות "הסינגל האהוב ביותר" ו-"הווידאו קליפ האהוב ביותר", ואף זכה בשתי הקטגוריות. השיר היה מועמד לפרס אוסקר לשיר המקורי הטוב ביותר בטקס פרסי אוסקר ה-58, אף הפסיד לשיר "Say You, Say Me" של ליונל ריצ'י.

## קישורים חיצוניים

## הערות שוליים

קטגוריה:בחזרה לעתיד
קטגוריה:שירים באנגלית
קטגוריה:שירים מסרטי קולנוע
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:שירים זוכי פרס המוזיקה האמריקאית
תחנת הכוח הגרעינית רוסטוב

**תחנת הכוח הגרעינית רוסטוב** (ברוסית: **Ростовская атомная электростанция**) היא תחנת כוח גרעינית רוסית הממוקמת על הגדה השמאלית של מאגר צימליאנסק בזרם הנמוך של נהר הדון ליד וולגודונסק, שבמחוז רוסטוב.

בניית כור רוסטוב-1 החלה בשנת 1977 ופעילותו החלה בשנת 2001. בניית כור מספר 2 החלה בשנת 1983 והסתיימה בשנת 2010. יחידה 3 התחברה לרשת החשמל לראשונה בדצמבר 2015. יחידה הכור מספר 4 עברה ביקורת ראשונה ב-7 בדצמבר 2017 והוכנה לפעילות ב-28 בספטמבר 2018. יחידות מספר 3 ו--4 הן כור מסוג VVER-1000/320.

ההתחדשות התעשייה הגרעינית לאחר נפילת ברית המועצות התרחשה ברוסטוב בראשית שנות האלפיים, עם סיום בניית יחידה 2 בשנת 2010, יחידה 3 בשנת 2015 ויחידה 4 בשנת 2017. יחידה 4 הייתה הכור האחרון מדגם VVER-1000 / V-320.

## ראו גם
* תחנת הכוח הגרעינית קורסק
* אנרגיה גרעינית ברוסיה

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
רוסטוב
קטגוריה:מחוז רוסטוב
1979 במוזיקה

להלן חלק מהאירועים המוזיקליים הבולטים של שנת 1979.
## אלבומים
### בעולם
* בתוכניתו של דיק קלארק מוצגות לראשונה התנועות המזוהות עם השירY.M.C.A. של להקת אנשי הכפר.
* סיד וישס בסיסט הסקס פיסטולס, נמצא מת ממנת יתר
* ביבי קינג נהיה נגן הבלוז הראשון להופיע בברית המועצות במסע הופעות.
* קייט בוש יוצאת למסע הופעות הראשון והאחרון בקריירה שלה. נהיית האומנית הראשונה להשתמש בהתקן אוזניות אלחוטיות הכוללות מיקרופון ייעודי לבמה, המאפשר ריקוד ושירה על הבמה.
* לד זפלין מוציאים את האלבום In Throught The Out Door, שהיה האלבום האחרון שיצא כאשר ג'ון בונהם היה בחיים.
* פינק פלויד משחררים את אופרת הרוק The Wall, שהפכה להיות בין המוכרות והמפורסמות שלהם.
דייוויד בואי משחרר את האלבום Lodger (השלישי בטרילוגיית ברלין)
### ב[[ישראל]]
* האירויזיון מתקיים לראשונה בישראל, השיר הזוכה הללויה בביצוע להקת חלב ודבש.

## ראו גם
*שנות ה-70 של המאה ה-20 במוזיקה הפופולרית

## קישורים חיצוניים

מוזיקה
קטגוריה:שנים במוזיקה - המאה ה-20
עונת 2019/2020 בצ'מפיונשיפ

**עונת 2019/2020** היא העונה ה-28 במסגרת הצ'מפיונשיפ האנגלית. העונה נפתחה ב-2 באוגוסט 2019, והסתיימה ב-22 ביולי 2020.

בעקבות התפרצות נגיף הקורונה בממלכה המאוחדת הוחלט שפעילות הליגה תופסק עד להודעה חדשה החל מה-13 במרץ 2020. ב-20 ביוני 2020 שבה הליגה לפעילות אך ללא קהל.

## שינויים בקבוצות הליגה
#### הקבוצות שעלו ל[[פרמייר ליג]]
* נוריץ' סיטי
* שפילד יונייטד
* אסטון וילה

#### הקבוצות שירדו ל[[הפוטבול ליג הראשונה|פוטבול ליג הראשונה]]
* רות'רהאם יונייטד
* בולטון וונדררס
* איפסוויץ' טאון

**הקבוצות שעלו מהפוטבול ליג הראשונה:**
* לוטון טאון
* בארנסלי
* צ'רלטון את'לטיק

**הקבוצות שירדו מהפרמייר ליג:**
* קארדיף סיטי
* פולהאם
* האדרספילד טאון

## קבוצות לעונת 2019/2020

## שינויי מאמנים

## טבלת הליגה

### פלייאוף

## סטטיסטיקה
### מלך השערים

## הערות שוליים

קטגוריה:ליגות כדורגל באנגליה
קטגוריה:ליגות כדורגל משניות באירופה
קטגוריה:תחרויות כדורגל ב-2019
קטגוריה:תחרויות כדורגל ב-2020
קטגוריה:אירועי ספורט שהושפעו ממגפת הקורונה
קטגוריה:2019 בממלכה המאוחדת
קטגוריה:2020 בממלכה המאוחדת
דיסקוגרפיה של עידן רייכל

**[[עידן רייכל]]** הוא מוזיקאי ישראלי, שהוציא במהלך הקריירה שלו סך מצטבר של כ-10 אלבומי אולפן, שני אלבומי הופעה ושני אלבומי אוסף. מאלבומיו של רייכל נמכרו סך של כחצי מיליון עותקים, והוא אף מחזיק בשלושה מתוך חמישים האלבומים הישראלים הנמכרים ביותר בכל הזמנים. את אלבום הבכורה של הפרויקט של עידן רייכל הנושא את שמו של ההרכב הוציאה חברת הליקון בשנת 2002. האלבום נמכר בלמעלה מ-150 אלף עותקים והוכתר כאלבום פלטינה מרובעת. האלבום אף כלל את הלהיטים "בואי", "מדברים בשקט" ו"הנך יפה", שזכו לאהדה רבה ברדיו הישראלי.

שנה לאחר מכן, ב-2003, הצטרף ללהקת "בוטן מתוק בקרקס", תוך שהשתתף בהקלטת אלבום הבכורה שלה, "כל מה שנשאר" כקלידן. בשנת 2005 יצא האלבום השני של הפרויקט, "ממעמקים" שמכר כ-20,000 עותקים תוך ימים ספורים בלבד, ובסך הכל 120,000 עותקים וזכה בפרס אקו"ם. מתוך האלבום חמישה סינגלים, בהם הלהיט "ממעמקים" שנבחר לשיר העשור במצעד "פסקול העשור" של ערוץ 24. בשנת 2008 יצא אלבומו השלישי של הפרויקט, "בין קירות ביתי", שנכנס אל המקום ה-4 מצעד אלבומי העולם של הבילבורד והגיע למעמד של אלבום פלטינה. בשנת 2011 יצא אלבום האוסף הראשון של הפרויקט, "הביתה, הלוך חזור".

בשנת 2012 הוציא רייכל עם המוזיקאי המאלי ויו פארקה טורה, בהרכב בשם "טורה-רייכל קולקטיב" את אלבום הבכורה של ההרכב, The Tel Aviv Session בחברת התקליטים האמריקאית קומבנצ'ה. האלבום הצליח להגיע אל המקום הראשון במצעד אלבומי העולם של אייטונס ולמקום השני במצעד אלבומי העולם של הבילבורד. במרץ 2013, שנה לאחר מכן, יצא האלבום הרביעי של הפרויקט של עידן רייכל, "רבע לשש", שהצליח להיכנס אל המקום התשיעי במצעד אלבומי העולם של הבילבורד ואף זכה במעמד פלטינה מרובעת על כך שנמכר בלמעלה מ-120 אלף עותקים.

בספטמבר 2014 יצא אלבומו השני של ההרכב "טורה-רייכל קולקטיב", The Paris Session. שנה לאחר מכן, ב-2015, הוציא את אלבום הסולו הראשון שלו, "היד החמה", שזכה, עוד לפני צאתו הרשמית, במעמד "אלבום זהב". זמן מה לאחר מכן, זכה גם במעמד "אלבום פלטינה" והגיע למקום השלישי במצעד אלבומי העולם של הבילבורד. האלבום כלל, בין היתר, את הלהיטים "מעגלים" ו"לפני שייגמר" שהגיעו למקום הראשון במצעד ההשמעות השבועי של מדיה פורסט. בסמוך לצאת האלבום, יצא רייכל לסיבוב הופעות בשם "רייכל - פסנתר - שירים", שהפך בשנת 2017 לאלבום הופעה באותו השם. ב-2019, יצא אלבום הסולו השני של רייכל, "ואם תבואי אליי".

אלבום האולפן החמישי של הפרויקט של עידן רייכל, מגדל של אור, ייצא ב-16 בינואר 2024.

## אלבומים
### אלבומי אולפן

### אלבומי הופעה

### אלבומי אוסף

## סינגלים
### סולו
#### כאמן ראשי

#### כאמן אורח

### הפרויקט של עידן רייכל
#### כאמן מוביל

#### כאמן אורח

## שירים אחרים

## הערות שוליים

רייכל, עידן
קטגוריה:עידן רייכל
אטומסטרויאקספורט

**אטומסטרויאקספורט** היא יצואנית אנרגיה גרעינית של הפדרציה הרוסית. זוהי חברה בת בבעלות מלאה של רוסאטום. פעילויותיה נתמכות על ידי ממשלת רוסיה. נשיא החברה: אלכסנדר לוקשין. החברה פועלת מאז 1973 כמפעילת פרויקטים בינלאומיים בתחום האנרגיה הגרעינית עבור ברית המועצות ומשרד ההגנה הסובייטי. במרץ 1998 אורגנה מחדש כחברה ממשלתית.

החברה בנתה את יחידת הכור הראשונה בכור הגרעיני האיראני בושהר שנמצא  דרום-מערבית לטהראן בסכום של מיליארד דולרים, על פי חוזה שנחתם בשנת 1995. בשנת 2007, החברה חתמה על מזכר הבנות עם חברת Ciner Insaat Ticaret ve Sanayi כדי לקדם את בניית כור בטורקיה ובבנגלדש ואף שקלה לשתף פעולה בבניית תחנת כוח גרעינית בבריטניה. במרוקו החבכרה הייתה מעורבת בתכנון בניית תחנת כוח גרעינית בסידי בולברה. בסוף אוקטובר 2006 אושרה הצעתה של החברה להקמת תחנת הכוח הגרעינית בלנה בבולגריה, באמצעות כורים מהדור השלישי VVER-1000 / V-446B. עם זאת, ב-28 במרץ 2012 הודיעה ממשלת בולגריה על נסיגה מפרויקט בלנה עקב דיווח שלילי בדבר הכדאיות של תחנת הכוח העתידית והיעדר משקיע גדול אחר באירופה או ארצות הברית.

בשנים 1999–2007, הקימה החברה את תחנת הכוח הגרעינית טיאנוואן בסין, המורכבת משני כורים של VVER בהספק של 1,060 מגה וואט כל אחד, וחתמה על הסכם להקמת יחידות 3 ו-4.

ב-19 בפברואר 2008, אטומסטרויאקספורט חתמה על הסכם שיתוף פעולה עם חברת Technopromexport, יצואנית רוסית של חשמל, על הקמה וניהול של פרויקטים חשמליים ברוסיה ומחוצה לה. החברה חתמה על חוזה לבניית כור גרעיני בווייטנאם. בשנת 2016 החברה הייתה מעורבת בעבודות השיקום שנערכים באזור תחנת הכוח הגרעינית צ'רנוביל. במרץ 2021 הייתה החברה שותפה לבניית תחנת הכוח הגרעינית אקויו בטורקיה.
## קישורים חיצוניים
* 
## הערות שוליים

קטגוריה:מוסקבה: חברות
קטגוריה:תוכנית הגרעין של ברית המועצות
קטגוריה:רוסאטום
קטגוריה:חברות סובייטיות
קטגוריה:תוכנית הגרעין של רוסיה
אטומאנרגופרום

**אטומאנרגופרום** (ברוסית: **AO Атомэнергопром**) היא חברת החזקות בבעלות ממשלתית, המאחדת את התעשייה הגרעינית האזרחית ברוסיה. מהווה חלק מהתאגיד הממלכתי רוסאטום.

## היסטוריה
אטומאנרגופרום נוצרה על פי צו נשיאותי שנחתם על ידי ולדימיר פוטין ב-27 באפריל 2007, לאחר אימוץ חוק חדש על ידי הפרלמנט הרוסי ב-19 בינואר 2007 שיצר את אחת מחברות הגרעין הגדולות בעולם. ב-7 ביולי 2007 אושרו אמנת התאגיד ומבנה הדירקטוריון.

אטומאנרגופרום כוללת את מפעילת תחנות הכוח הגרעיניות אנרגואטום, יצרן וספק דלק גרעיני TVEL, ספקית האורניום Tekhsnabexport (Tenex), קבלנית המתקנים הגרעיניים אטומאנרגומאש, יצואנית פרויקטים בינלאומיים אטומסטרויאקספורט וחברת כריית האורניום ARMZ Uranium Holding Co.

סרגיי קיריינקו, ראש ממשלת רוסיה לשעבר המשמש כמנכ"ל רוסאטום משמש כיו"ר דירקטוריון אטומאנרגופרום.

## ראו גם
* אנרגיה אטומית ברוסיה
* רוסאטום
## קישורים חיצוניים
* 
## הערות שוליים

קטגוריה:מוסקבה: חברות
קטגוריה:רוסאטום
חוף הנסיכה ראגנהילד

**חוף הנסיכה ראגנהילד** או **חוף הנסיכה ראנגכילד** (באנגלית: **Princess Ragnhild Coast**) הוא אזור חוף בארץ המלכה מוד, שבאנטארקטיקה.

האזור ממוקם בין קו אורך 20° מזרח, לבין חצי האי רייזר-לארסן בקו אורך 34° מזרח.

כל החוף, למעט קצהו המזרחי, גובל במדפי קרח.

## היסטוריה
### גילוי ומיפוי החוף

החוף התגלה על ידי קפטן היילמאר רייזר-לארסן (Hjalmar Riiser-Larsen) וקפטן נילס לארסן (Nils Larsen) בטיסות שהמריאו מהאונייה נורווגיה (Norvegia) ב-16 בפברואר 1931.

### מקור השם

מגלי החוף (לארסן ולארסן) קראו לחוף על שמה של ראגנכילדה, נסיכת נורווגיה.

### מושבת הפינגווינים

בשנת 2009 התגלו בתצלומי לוויין כתמי צבע על החוף. בדיקה של הכתמים גילתה כי מדובר בגואנו, ובמקום התגלה מושבה של 9,000 פינגווינים קיסריים.

## לקריאה נוספת

• United States. Defense Mapping Agency. Hydrographic Center, **[https://books.google.co.il/books?id=gooNAQAAIAAJ&pg=PA251&lpg=PA251&dq=%22Princess+Ragnhild+Coast%22&source=bl&ots=h7vqA4io1S&sig=ACfU3U2EoriecMIMfQIEWCmOnXylEoFjuw&hl=en&sa=X&ved=2ahUKEwjRvvG6s6XqAhUjJcUKHQOCCVM4ChDoATAIegQIBhAB#v=onepage&q=%22Princess%20Ragnhild%20Coast%22&f=false Sailing Directions for Antarctica: Including the Off-lying Islands South of Latitude 60°]**, P 251

## קישורים חיצוניים
* חוף הנסיכה ראגנהילד באתר הסקר הגאולוגי של ארצות הברית
* חוף הנסיכה ראגנהילד באתר הגאזט האנטארקטי המשווה SCAR של ממשלת אוסטרליה
* חוף הנסיכה ראגנהילד באתר מכון הקטבים של נורווגיה
* חוף הנסיכה ראגנהילד תצלומי לוויין באתר נאס"א
* תצלומי לוויין של קרחון לאורף חוף הנסיכה ראגנהילד
* חוף הנסיכה ראגנהילד באתר marineregions
* מזג אוויר נוכחי מעודכן בחוף הנסיכה ראגנהילד
** תחזית מזג אוויר עדכנית ארוכת טווח עבור חוף הנסיכה ראגנהילד

## הערות שוליים

*
ראגנהילד
ראגנהילד
אבי בן טל

**אבי בן טל** (נולד ב-1969) הוא איש תקשורת ישראלי, אשר משמש כמנכ"ל מכבי תל אביב. בן טל החל את דרכו ב"קבוצת ידיעות אחרונות" ובתפקידו האחרון בקבוצה שימש כמנכ"ל ynet בשנים 2007–2020. הוא ניהל גם את כלל פעילות הדיגיטל של הקבוצה ואת הזרוע הטכנולוגית שלה "ידיעות טכנולוגיות".

## ביוגרפיה
בן טל גדל באשדוד ולמד בישיבה התיכונית נווה הרצוג. בשנת 1991 החל את הקריירה בקבוצת "ידיעות אחרונות" במגוון תפקידי ניהול ומכירות עד שבשנת 2004 מונה למנכ"ל "לוח ידיעות אחרונות". הוא כיהן בתפקיד זה עד למינויו בשנת 2007 למנכ"ל ynet. בתקופת כהונתו גדל האתר והפך לאתר הפופולרי והריווחי בישראל.

במסגרת תפקידו כמנכ"ל ynet ניהל בן טל חברות נוספות בקבוצת "ידיעות אחרונות" המונה כ-2,200 עובדים ובהן פעילות הדפוס של הקבוצה, חברת המנויים, ידיעות טכנולוגיות YIT, פעילות השיווק של הקבוצה והקמת אולפן הטלוויזיה של ynet. כחלק מפעילות זו ניהל את כלל פעילות הדיגיטל של קבוצת "ידיעות אחרונות" ואת הזרוע הטכנולוגית שלה.

בנוסף ביצע בן טל מספר רב של רכישות, עסקאות הצלחה ושיתופי פעולה בעשרות חברות ובהם אתר הקופונים ביג דיל ואתר ההנעלה RUNY. במהלך 2019 הוביל את השקת + ynet שרות מנויים בתשלום של ynet. בסוף שנת 2019 פרש מתפקידו.

בפברואר 2020 מונה למנכ"ל רשת 13. בפברואר 2022 הודיע על פרישתו מתפקיד זה.

בדצמבר 2024 עלה שמו של בן טל כמינוי אפשרי לתפקיד מנכ"ל ערוץ 13.

באוגוסט 2025 מונה למנכ"ל מכבי תל אביב.

## קישורים חיצוניים
* 

## הערות שוליים

קטגוריה:מנכ"לים ישראלים
קטגוריה:בוגרי ישיבות בני עקיבא
קטגוריה:סגל ידיעות אחרונות
קטגוריה:סגל רשת
קטגוריה:ישראלים שנולדו ב-1968
רוסאנרגואטום

**רוסאנרגואטום** (ברוסית: **Росэнергоатом**) היא מפעילת תחנות הכוח הגרעיניות ברוסיה, חברת-בת של אטומאנרגופרום, שבעצמה מהווה סוכנות בת של רוסאטום והיא אחת החברות החשובות במגזר האנרגיה הגרעינית.
## בעלות
החברה הוקמה ב-7 בספטמבר 1992 על פי צו נשיא רוסיה "אודות הפעלת ארגון של תחנות כוח גרעיניות בפדרציה הרוסית". על פי הצו מיום 8 בספטמבר 2001 שולבו כל תחנות הכוח הגרעיניות האזרחיות ברוסיה, כמו גם כל החברות התומכות בהן, תחת חברה בשם רוסאנרגאטום. 

ב-19 בינואר 2007 אימץ הפרלמנט הרוסי חוק שהוביל ליצירת אטומאנרגופרום - חברת החזקות של התעשייה הגרעינית האזרחית ברוסיה. באוגוסט 2008 רוסאנרגואטום אורגנה מחדש לחברת מניות משותפת פתוחה ושמה שונה לאנרגואטום. כל מניות החברה הועברו לאטומאנרגופרום בסוף שנת 2008 ובשנת 2009 הוחזר השם הישן.

## פעילויות
רוסאנרגואטום מפעילה 11 תחנות כוח גרעיניות עם 33 כורים ויש תוכנית להגדיל את מספר הכורים הפעילים ל-59 עד 2030. רוסאנרגואטום תכננה וייצרה את תחנות הכוח הניידות הצפות לצורך אספקת אנרגיה לעיירות בחוף הצפוני של רוסיה. 
## קישורים חיצוניים
* 

## הערות שוליים

קטגוריה:מוסקבה: חברות
קטגוריה:רוסאטום
שלוחת אבלה

**שלוחת אבלה** (באנגלית: **Abele Spur**) היא שלוחת סלע ברכס פורסטל, בהרי פנסקולה, בארץ המלכה אליזבת שבאנטארקטיקה.

השלוחה משתפלת לכיוון מערב מהר לצ'נר, לכיוון נונאטאק הרינג.

## היסטוריה
### גילוי ומיפוי השלוחה

רכס פורסטל כולו התגלה וצולם מהאוויר ב-13 בינואר 1956, בטיסה טרנס-יבשתית (חוצת אנטארקטיקה) שנערכה על ידי צי ארצות הברית במסגרת מבצע דיפ פריז; הטיסה יצאה ממצר מקמרדו, טסה עד ים ודל, וחזרה למוצאה.

כל הרי פנסקולה מופו על ידי הסקר הגאולוגי של ארצות הברית בשנת 1967 ובשנת 1968, בהתבסס על תצלומי אוויר שצולמו על ידי צי ארצות הברית בשנת 1964.

### מקור השם

שמה של השלוחה ניתן לה על ידי הוועדה המייעצת לשמות אנטארקטיים, בהתבסס על הצעתו של ארתור ב. פורד (Arthur B. Ford).

השלוחה נקראת על שם גונארס אבלה (Gunars Abele), מהנדס אזרחי שהשתתף במשלחת הסקר של תוכנית המחקר האנטארקטית של ארצות הברית, בעונת המחקר (הקיץ האנטארקטי) 1973–1974, אשר סקרה את אזור זה.

## קישורים חיצוניים
* שלוחת אבלה באתר הסקר הגאולוגי של ארצות הברית
* שלוחת אבלה באתר הגאזט האנטארקטי של ממשלת אוסטרליה
* שלוחת אבלה באתר הגאזט האנטארקטי המשווה SCAR של ממשלת אוסטרליה
* תחזית מזג אוויר עדכנית עבור שלוחת אבלה

## הערות שוליים

אבלה
אבלה
אבלה
ישיבת חסד לאברהם ובנין שלמה

**ישיבת חסד לאברהם ובנין שלמה** הוקמה בשנת ה'תק"ז (1747) ברחוב הקראים בעיר העתיקה של ירושלים, מעזבונו של ר' אברהם נתן מרשיד.  אחד מראשי הישיבה היה רבי דוד פארדו. פטירת הרב יעקב שאול אלישר השפיעה קשות על הישיבה. 

ספריית הישיבה הכילה אלפי ספרים ומאות כתבי יד. בהמשך עברה הספרייה לישיבת תפארת ירושלים, שם רבים מהספרים נגנבו ואבדו וכ-1,500 ספרים וכתבי יד נמסרו לבסוף לישיבת פורת יוסף. הספרים אבדו לבסוף לאחר שמבנה הישיבה נהרס בעקבות כיבוש הרובע היהודי במלחמת העצמאות על ידי הלגיון הערבי ב-1948.

## תלמידי הישיבה
* הרב אליהו ישראל.
* הרב עובדיה הדאיה.
* הרב בנימין מרדכי נבון, לימים כיהן כראש הישיבה.

## לקריאה נוספת
* 
* 

## הערות שוליים

חסד לאברהם ובנין שלמה
חסד לאברהם ובנין שלמה
נונאטאק בלאנט

**נונאטאק בלאנט** או **נונאטאק בלאונט** (באנגלית: **Blount Nunatak**) הוא נונאטאק נישא ברכס פורסטל, בהרי פנסקולה, בארץ המלכה אליזבת, שבאנטארקטיקה.

גובהו של הנונאטאק 1,630 מטרים מעל פני הים.

הנונאטאק ממוקם 5.6 קילומטרים דרומית מערבת להר לצ'נר בצידו המערב של רכס פורסטל.

## היסטוריה
### גילוי ומיפוי הנונאטאק

רכס פורסטל כולו התגלה וצולם מהאוויר ב-13 בינואר 1956, בטיסה טרנס-יבשתית (חוצת אנטארקטיקה) רציפה (ללא הפסקה) שנערכה על ידי צי ארצות הברית במסגרת מבצע דיפ פריז; הטיסה יצאה ממצר מקמרדו, טסה עד ים ודל, וחזרה למוצאה.

כל הרי פנסקולה מופו על ידי הסקר הגאולוגי של ארצות הברית בשנת 1967 ובשנת 1968, בהתבסס על תצלומי אוויר שצולמו על ידי צי ארצות הברית בשנת 1964.

### מקור השם

שמו של הנונאטאק ניתן לו על ידי הוועדה המייעצת לשמות אנטארקטיים.

הנונאטאק נקרא על שמו של הרטפורד אי. בלאנט (Hartford E. Blount), ששימש עוזר מכונאי מוטס בטייסת VX של צי ארצות הברית, במהלך מבצע דיפ פריז, ב-1956.

## קישורים חיצוניים
* נונאטאק בלאנט באתר הסקר הגאולוגי של ארצות הברית
* נונאטאק בלאנט באתר הגאזט האנטארקטי של ממשלת אוסטרליה
* נונאטאק בלאנט באתר הגאזט האנטארקטי המשווה SCAR של ממשלת אוסטרליה
* נונאטאק בלאנט באתר peakbagger

## הערות שוליים

בלאנט
מושבת תיקון

**מושבת תיקון** (ברוסית, "Исправительная колония" ובראשי תיבות מקובלים, "ИК") הוא סוג של מתקן כליאה הנפוץ ברוסיה ובכמה ממדינות ברית המועצות לשעבר. מושבות כאלה משלבות מתקן עונשין עם עבודות חובה. מערכת מושבות העונשין מקורה בשנת 1929 בהקמת מחנות העבודה של הגולאג. לאחר 1953, מושבות התיקון בברית המועצות התפתחו כתחליף למערכת מחנות העבודה של סטלין.

## ברית המועצות
בשנים האחרונות של ברית המועצות, פעילות מושבות התיקון עוגנה בסעיף 11 לחוק העבודה המתקנת והיו מיועדות לאסירים מבוגרים (16 שנים ומעלה). המושבות סווגו לפי משטר החומרה: מושבות בעלות משטר רגיל, מושבות מחוזקות, מושבות קפדניות ומושבות מיוחדות (колонии общего, усиленного, строгого, особого режимов, колонии-пое). לאסירות סווגו רק מחנות רגילים ומחמירים.

מושבות התיקון היו מוסדות שהוצגו בשנות השישים לאסירים עם התנהגות טובה ששירתו לפחות חצי מתקופת המאסר והיו זכאים לשחרור מוקדם. האסירים חיים ללא שמירה אך תחת תצפית ומותר להם לנוע באופן חופשי יחסית ואף לנהל חיי משפחה.

## רוסיה
מבין ארבעת סוגי המתקנים של מערכת הכלא ברוסיה, מושבת תיקון היא הנפוצה ביותר, עם 760 מוסדות כאלה נכון לשנת 2004. בשנת 2012 דיווח שירות בתי הסוהר הפדרלי הרוסי כי 585,000 אסירים מרצים עונשים במושבות התיקון, מספר הגבוה יותר מ-260,000 האסירים שהוחזקו במתקני מאסר סגורים.

משטרי מושבות התיקון מסווגים כחמורים / מיוחדים מאוד, קפדניים, רגילים ופתוחים, תלוי בחומרת העונש שהוטלה על אסיר. כאשר אינם במנותק, אסירים נדרשים להשתתף בעבודות שונות, באזורי הייצור של המושבות, בהם האסירים מרוויחים שכר שמשולם למושבה לצורך אחזקתה.

המושבה מאורגנת באופן כזה שהנהלת הכלא ממנה אחראי לתפקיד שמירת הסדר וקשר עם הנהלת הכלא. הממונה נתמך על ידי ועדי אסירים שונים האחראים על בריאות ובטיחות, ניקיון, חסכון באנרגיה וכן ייעוץ פסיכולוגי לאסירים. לאסירות מאורגנת פעילות תרבותיות וחברתית, כולל תחרויות יופי שנתיות (המכונות בשמות כמו "מיס המושבה" ו"מיס האישיות").

ארגוני זכויות אדם מתחו ביקורת על תנאי זכויות האדם הירודים במושבות הכלא הרוסיות. אסירים רבים אינם רואים את משפחותיהם במשך עשרות שנים.

## ראו גם
*מושבת עונשין

## לקריאה נוספת

* 


## הערות שוליים

קטגוריה:רוסיה: בתי סוהר
קטגוריה:ענישה
קטגוריה:כליאה
כלא קרסטי

**כלא קרסטי** (ברוסית: **Кресты́**, או **СИЗО-1 Кресты УФСИН России по г. Спб и Ло**) הוא בית מעצר לשעבר לפני משפט בסנקט פטרבורג, אחד המפורסמים והגדולים ברוסיה שנבנה בצורת פנאופטיקון. השם הרשמי עד דצמבר 2017 היה **יחידת מעצר מספר 1** של סניף שירות בתי הסוהר הפדרלי בסנקט פטרבורג ובמחוז לנינגרד. ממוקם בגדות החימוש 7 בסנקט פטרבורג. כיום פועל המתקן כמושבת תיקון, כ-200 אסירים עוסקים בתיקון המתקן עצמו וביצוע שירותים אחרים.

בתחילה, שימש כבית סוהר מבודד בפטרבורג, שנפתח בשנת 1893 בצד של ויבורג וכלל שני מבנים בצורת צלב, שיועדו לפושעים והכיל מעל אלף תאי כליאה בודדים, שאסיריהם נדרשו לעבוד. הכלא היה למופת לבניית בתי כלא מסוגו ברוסיה ב (ונבנו בתי כלא דומים בסמרה, צ'ליאבינסק וערים אחרות).

בשנת 2017 הועברו כלל האסירים לכלא קרסטי החדש וכלא זה הפך למושבת תיקון.

## בריחות
לאורך ההיסטוריה ידועים שלושה ניסיונות בריחה מהכלא:
* בליל 11 בנובמבר 1922, נמלט לנקה פנטלייב יחד עם כמה שותפים. הם נמלטו בעזרתו של אחד הסוהרים כדי לצאת מבניין הכלא, טיפסו על הקיר שעל העץ וירדו מבחוץ באמצעות חבלים ארוגים מראש מהשמיכות שלהם.
* בשנת 1991 ניסה השודד סרגיי מדוייב לברוח עם אקדח שהועבר אליו מהחוקרת נטליה וורונצובה. כשברח הוא פצע קשה מאבטח, אך הבריחה נכשלה והוא נלכד. בית המשפט גזר עליו הוצאה להורג בשנת 1995, שלאחר מכן הומר למאסר עולם.
* ב-23 בפברואר 1992 נעשה ניסיון בריחה של שבעה אסירים בראשות יורי פרפלקין ויורי שפראנוב. הם וחמשה אסירים נוספים לקחו שני מבקרים כבני ערובה. רובם נוטרלו וחוסלו במהלך הבריחה. פרפלקין נידון למוות בשנת 1995, לאחר מכן עונשו הומר למאסר עולם.

## אנדרטאות
### אנדרטה לזכר נפגעי הדיכוי הפוליטי
ב-28 באפריל 1995, מול הכלא, בגדה הנגדית, הוקמה אנדרטה לזכר קורבנות הדיכוי הפוליטי בצורת שני ספינקסים מברונזה על כני גרניט על פי הפרויקט של מיכאיל שמיאקין. הספינקסים הלא שגרתיים הללו נראים מצד אחד כפנים נשיות צעירות, מצד שני הפונה לכלא, כגולגולות חשופות וחתוכות. בין הספינקסים על משטח הסוללה של האנדרטה נמצא חלון תא כלא מסוגנן. לאורך צדי כני הגרניט מונחות טבליות נחושת שעליהם חרוטות שורות מיצירותיהם של ניקולאי גומיליוב, אוסיפ מנדלשטם, אנה אחמטובה, נ. זבולוצקי, ד. אנדרה, דמיטרי ליכצ'וב, יוסף ברודסקי, יורי גלנסקוב, אלכסנדר סולז'ניצין, ולדימיר ויסוצקי וולדימיר בוקובסקי. ב-7 במאי 2015 נחנך לוח זיכרון שהוקדש למרשל מברית המועצות קונסטנטין רוקוסובסקי.

### אנדרטה לאנה אחמטובה
באזור הקטן שבין רחוב שפלרנאיה וגדות יום ראשון, ניצבת אנדרטה למשוררת אנה אחמטובה, שבעלה (בשנת 1921) ובנה (בשנים 1938–1939) נכלאו בכלא קרסטי. האנדרטה הוקמה בדצמבר 2006.

## גלריה

קובץ:Kresty prison in SPB2.jpg|אנדרטה לזכר נפגעי הדיכוי הפוליטי , נהר הנייבה ומראה אל הכלא.
קובץ:Church_in_Kresty_(Saint_Petersburg).jpg|כנסיית אלכסנדר נבסקי הקדוש במתחם הכלא


## קישורים חיצוניים

* 

* היסטוריה וגורל (וידאו)
* חדשות רשמיות על כל המחלקות האזוריות בשירות בתי הסוהר הפדרלי של רוסיה
* האתר הרשמי של סניף סנקט פטרבורג ומחוז לנינגרד של שירות בתי הסוהר הפדרלי
* סרט תיעודי אודות הכלא, באתר smotrim.ru 

## הערות שוליים

קטגוריה:סנקט פטרבורג: אטרקציות תיירותיות
קטגוריה:רוסיה: בתי סוהר
כלא קולפינו

ממוזער|תהליך הקמת אחד הבניינים של הכלא.
ממוזער|תא כלא בבנייה.
**כלא קולפינו** הוא כלא שנפתח ב-22 בדצמבר 2017, והוא מהווה תחליף למרכז המעצר הישן שנודע בשם כלא קרסטי, ממנו ירש את התצורה, כמו גם את השם הרשמי והלא רשמי ("כלא קרסטי החדש"). מתקן המאסר ממוקם בסנקט פטרבורג, במחוז המשנה קולפינו, ברחוב קולפינסקאיה 9.
## היסטוריה
כבר בשנות ה-90 של המאה ה-20, עלה רעיון לבנות תחליף לכלא קרסטי, עקב הצפיפות הרבה בו. אחת ממטרות הפרויקט הייתה העברת האסירים ממרכז העיר סנקט פטרבורג, אל פרברי העיר. כך, בניית הכלא החדש החלה בשנת 2007.

הבנייה התקדמה באטיות מסיבות של אי-מימון וגם מבעיות טכניות וביורוקרטיות שונות. האדמה שנבחרה לבניית הכלא נמצאת לא רחוק מתחנת הרכבת אוקטיברסקאיה, במרחק קילומטר אחד מתחנת קולפינו. לאחר הכנת השטח החלה בניית הכלא עצמו. הבניינים עצמם הוקמו כבר בשנת 2010, אך מסירתם לשירות בתי הסוהר הפדרלי עוכבה שנים רבות. שניים משמונת הבניינים המתוכננים לא נבנו כתוצאה מליקויי בנייה. לכלא החדש יש שני קווי דמיון עם כלא קרסטי הישן. הראשונה היא התצורה, כתוצאה ממנה קיבל את שמו הלא רשמי "כלא קרסטי בחדש", אך בניגוד לכלא הישן, בו היו מבנים בני ארבע קומות, הכלא החדש כולל שמונה קומות. בדומה לכלא הישן, יש מרתף רב קומות, אך בניגוד אליו, גם מקלט תת-קרקעי. מבני הכלא מאסיביים וגדולים. ההיקף עצמו הוא שתי גדרות בטון בגובה של כמה מטרים. כושר התכולה של בית הסוהר הוא 4,000 איש; ארבעה אנשים בתא סטנדרטי אחד. השירותים בתאים מופרדים מן החלק העיקרי של התא על ידי דלת, השירותים עצמם דומים לעגלות, עשויות מתכת ופלסטיק כדי למנוע ונדליזם. את הבניינים מחברים מסדרונות ובכלא יש 11 קומות מעל הקרקע, התופסים יותר מ-30 הקטאר משטח הכלא הכולל, לכל הבניינים יש חיבורים זה לזה באמצעות מסדרונות מבלי שיהיה צורך לחצות את הרחוב בחורף.

הכלא ממוקם רחוק ככל האפשר ממרכז העיר ונמצא כמעט על גבול מחוז המשנה קולפינו של העיר ומחוז המשנה טוסנו שבמחוז לנינגרד הסמוך, עם זאת, כמה מושבות תיקון נמצאות קרוב יותר למרכז העיר ומיועד לאסירים שניתן להם גזר דינם. למרות הקרבה למסילת הרכבת, אין דרכי גישה אליה, מה שמסבך את הובלת האסירים אליה.

לאחר פתיחת הכלא החדש הופיע קו אוטובוס מספר 389 מתחנת קולפינו לבית הכלא החדש, כמו גם קו מספר 268, שבעבר הוביל מתחנת המטרו ריבצקוי לספיורני ועובר כעת אל הכלא החדש. לאחר פתיחת הגשר הדרומי עם התמשכות בניית הכלא, השתנה גם תוואי אוטובוס מספר 328.

## קישורים חיצוניים

* 
* מידע על עבודות הבנייה
* החל אכלוס כלא קולפינו, דיווח בערוץ זבזדה
קטגוריה:סנקט פטרבורג: מבנים
קטגוריה:רוסיה: בתי סוהר
קטגוריה:2017 ברוסיה
יחסי האיטי–יפן

ממוזער|250px|כוחות סיוע יפנים בהאיטי
**יחסי האיטי–יפן** הם היחסים הדיפלומטיים בין **[[האיטי|רפובליקת האיטי]]** לבין **[[יפן]]**. שתי המדינות כוננו יחסים דיפלומטיים רשמיים באפריל 1956.

## סחר
בשנת 2017, שוויו של הייצוא היפני להאיטי עמד על 7.3 מיליארד ין. באותה השנה, שוויו של היבוא היפני מהאיטי עמד על 455 מיליון ין.

## ביקורים רמי דרג
### מהאיטי ליפן
* דצמבר 2012 – נשיא האיטי לשעבר, מישל מרטלי.

## אוכלוסייה משותפת
על פי הלשכה היפנית המרכזית לסטטיסטיקה, באוקטובר 2017 חיו בהאיטי שלושים ושניים אזרחי יפן. לעומת זאת, ביוני 2018 התגוררו ביפן שלושים ואחד אזרחי האיטי.

## נציגויות דיפלומטיות
* האיטי מיוצגת ביפן בדרג השגרירות באמצעות שגרירות רשמית שהיא מחזיקה בטוקיו, בירת המדינה.
* יפן מיוצגת בהאיטי בדרג השגרירות באמצעות שגרירות רשמית שהיא מחזיקה בפורט או פרינס, בירת המדינה.

## קישורים חיצוניים

* יחסי האיטי–יפן, באתר משרד החוץ היפני

## הערות שוליים

קטגוריה:ערכים ללא קטגוריות פיזיות - יחסי חוץ
רפאל צ'אסקובסקי

[ממוזער|265x265 פיקסלים|רפאל צ'אסקובסקי בקונגרס [מפלגת העם האירופית במלטה, 2017.]]
**רפאל קז'ימייז' צ'אסקובסקי** (בפולנית: **Rafał Kazimierz Trzaskowski**; נולד ב-17 בינואר 1972) הוא פוליטיקאי פולני וראש העיר הנוכחי של ורשה. הוא גם חוקר מדע המדינה המתמחה בלימודי אירופה.
## חייו
צ'אסקובסקי סיים את לימודיו במכון ליחסים בינלאומיים באוניברסיטת ורשה ובמכללת אירופה בנטולין. הוא עבד כמתרגם סימולטני ומורה לאנגלית. הוא הרצה גם בבית הספר הארצי למינהל ציבורי ובקולגיום סוויטאס. הוא סיים את הדוקטורט בשנת 2004, עובד באוניברסיטה, וגם אנליסט. בעבר הוא למד בארצות הברית ובאוסטרליה, ושולט בכמה שפות זרות.

הוא כיהן כחבר בפרלמנט האירופי (2009–2013), שר המינהל והדיגיטציה (2013–2014) וכן כמזכיר המדינה במשרד החוץ הפולני (2014–2015). הוא נבחר לסיים בשנת 2015. בבחירות המקומיות בפולין אוקטובר 2018 התמודד על ראשות עיריית ורשה מטעם הקואליציה האזרחית (פולין). צ'אסקובסקי גבר על מועמד חוק וצדק וקיבל 57 אחוז מהקולות בסיבוב הראשון והיה לראש עיריית ורשה.

ב-15 במאי 2020 הוא נבחר למועמד הקואליציה האזרחית (פולין) לבחירות לנשיאות פולין. בבחירות שנערכו ביוני 2020 העפיל לסיבוב השני עם הנשיא המכהן אנדז'יי דודה, לאחר שזכה ב-30.4% מהקולות, אך הפסיד בסיבוב השני עם 48.9 אחוז (למעלה מ-10 מיליון קולות) מול 51.1 שקיבל יריבו, אנדז'יי דודה ממפלגת חוק וצדק השמרנית.

## קישורים חיצוניים

* 

## הערות שוליים

קטגוריה:מעוטרי אות לגיון הכבוד
קטגוריה:בוגרי אוניברסיטת ורשה
קטגוריה:ראשי עיריית ורשה
קטגוריה:פולנים שנולדו ב-1972
מוחמד מחמוד חליל

**מוחמד מחמוד ח'ליל** (בערבית: **محمد محمود خليل**; 1877, קהיר – 27 בדצמבר 1953, פריז) היה משפטן, פוליטיקאי ואספן אמנות מצרי. כיהן כשר החקלאות ונשיא הסנאט המצרי. לאחר מותו הפך ביתו בקהיר למוזיאון מוחמד מחמוד ח'ליל, ובו חלק מאוסף האמנות שלו. לעיתים קרובות מופיע בצמוד לשמו תואר הכבוד ביי.

## ביוגרפיה
מוחמד מחמוד ח'ליל נולד בקהיר בשנת 1877 למשפחה מצרית עשירה, שהייתה בעלת אדמות חקלאיות רבות. הוא למד חקלאות. לאחר מכן נסע לפריז ללימודי משפטים בסורבון. בשנת 1903 נשא את אמיליין הקטור לוס, שהייתה זמרת ורקדנית. הוא שב עם אשתו לקהיר וחי באחוזתו הפרטית בגיזה. הוא פתח משרד לעריכת דין והחל לשבת בדירקטורים שונים של חברות מצריות גדולות, בהן "בנק החקלאות של מצרים".

בשלב מסוים בחייו החל לאסוף יצירות אמנות מודרניות. האוסף שלו היה באותה עת אחד היפים במזרח התיכון, והוא כלל יצירות מופת של אמנות צרפתית מהמאה ה-19. בשנת 1924 הקים בקהיר את "אגודת ידידי האמנויות היפות" בקהיר, אשר איגדה את בני משפחתו של הסולטאן, בעלי הון, מהנדסים בריטים, צרפתים ואיטלקים העובדים בקהיר. החל משנת 1925 מארגנת האגודה תערוכה שנתית של ציורים מזרחיים ומערבים.

בשנת 1937 מונה לשר החקלאות במצרים. בשנת 1939 נבחר לנשיא הסנאט המצרי. בפברואר 1942 האשים אותו המלך פארוק בניסיון להקמת ממשלה חדשה, והוא הורחק מהשלטון.

לאחר מלחמת העולם השנייה התמנה לכתב האקדמיה לאמנויות יפות בפריז. בשנת 1949 פיקח על התערוכה צרפת-מצרים שאורגנה בקהיר.

מחמוד ח'ליל בילה שישה חודשים בשנה בצרפת. ב-27 בדצמבר 1953 הוא מת מהתקף לב, ללא ילדים. על פי חוקי הקוראן הוא הוריש לאשתו רבע מהונו. ביתו בגיזה והאוספים שבהם הפכו בשנת 1962 למוזיאון מוחמד מחמוד ח'ליל.

## הערות שוליים

קטגוריה:פוליטיקאים מצרים
קטגוריה:שרי חקלאות
קטגוריה:אספני אמנות
קטגוריה:משפטנים מצרים
קטגוריה:ילידי 1877
קטגוריה:נפטרים ב-1953
אריק איינשטיין שר יצחק קלפטר

"**אריק איינשטיין שר יצחק קלפטר**" הוא אלבום האוסף השישה-עשר של הזמר-יוצר הישראלי אריק איינשטיין, אשר יצא לאור ב-6 באפריל 2011. האלבום מאגד שירים בולטים שהקליט איינשטיין במהלך הקריירה שהגיטריסט והזמר יצחק קלפטר הלחינם, כתבם או עיבדם. האלבום יצא לאור בשנת 2011.

## רשימת השמעה

## קישורים חיצוניים
*האלבום באתר Discogs

קטגוריה:אלבומי אריק איינשטיין
קטגוריה:אלבומי יצחק קלפטר
קטגוריה:אלבומי חברת NMC יונייטד אנטרטיינמנט
קטגוריה:אלבומי אוסף מ-2011
Free the Universe

**Free the Universe** (בעברית: **שלום הוא המשימה**) הוא אלבום האולפן השני של ההרכב מוזיקלי האמריקאי מייג'ור לייזר. האלבום יצא לאור ב-19 באפריל 2013, על ידי חברות התקליטים וורנר מיוזיק ו-Secretly Canadian. מתוך האלבום יצאו שמונה סינגלים.

## רשימת רצועות

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:אלבומים שהופקו על ידי דיפלו
הואנג ג'נג

**הואנג ג'נג** (בסינית: **黄峥**; פיניין: **Huáng Zhēng**) (נולד ב-1980) או בשמו המערבי **קולין הואנג**, הוא מיליארדר ואיש עסקים סיני. הוא מייסד ומנכ"ל חברת המסחר האלקטרוני Pinduoduo. בשש השנים מהקמת החברה בשנת 2015, ועד 2021, זינק הונו האישי למעל 72 מיליארד דולר.

להואנג תואר שני במדעי המחשב מאוניברסיטת ויסקונסין.

## קריירה
הואנג הצטרף לגוגל כמהנדס בשנת 2004. הוא גם התמחה במיקרוסופט.

בשנת 2015 הקים את פינדואודואו. שלוש שנים מאוחר יותר, בעקבות הנפקה ראשונה לציבור של החברה ביולי 2018 בנאסד"ק, הוערך הונו של הואנג, שהחזיק ב-47% ממניות החברה בכ-14 מיליארד דולר בין רגע, מה שהקפיץ אותו למקום ה-13 ברשימת עשירי סין.

בפברואר 2021 הגיע הונו למעל 69 מיליארד דולר.

## קישורים חיצוניים
* 

## הערות שוליים

קטגוריה:בוגרי אוניברסיטת ויסקונסין–מדיסון
קטגוריה:מייסדי חברות טכנולוגיה סינים
קטגוריה:מיליארדרים סינים
קטגוריה:אנשי עסקים סינים
קטגוריה:עובדי גוגל
קטגוריה:עובדי מיקרוסופט
קטגוריה:מנכ"לים
קטגוריה:פינדואודואו
קטגוריה:סינים שנולדו ב-1980
רינלדו רינלדי

**רינלדו רינלדי** (באיטלקית: **Rinaldo Rinaldi**; 1793, פדובה – 1873, רומא) היה פסל איטלקי.

## ביוגרפיה
החל את הכשרתו בגילוף עץ אצל אביו בגיל שמונה, ובגיל ארבע עשרה החל בסיתות באבן, בגיל שמונה עשרה נשלח לאקדמיה לאמנויות יפות בוונציה אצל לאופולדו סיקוגנרה ומטייני, לאחר שנה קיבל מלגה ללמוד ברומא אצל אנטוניו קנובה, לאחר מותו של קנובה רינלדי הצטרף למועצה של הרפובליקה קצרת המועד ברומא ונעצר לזמן קצר.

היה דקאן האקדמיה של סן לוקא.

בשנת 1823 הפך רינלדי לחבר של כבוד באקדמיה לאמנויות יפות בוונציה ובאקדמיה ברומא.

בשנת 1832 הפך רינלדי לחבר באקדמיה של הפנתיאון.

ובשנת 1863 הפך רינלדי לחבר של כבוד באקדמיה לאמנויות יפות בפילדלפיה.

רינלדי עוטר על ידי פיוס התשיעי ועל ידי ויטוריו אמנואלה השני, מלך איטליה.

## גלריה

Rinaldo Rinaldi-Dancer-Hermitage-3.jpg|מארי טליוני בארמיטאז'
Ronaldo Rinaldi-Erminia awaiting-Hermitage.jpg|ארמיניה מחכה בארמיטאז'
Rinaldo Rinaldi-Adonis-Gallerie dell'Accademia-Venice.jpg|אדוניס בגלריית האקדמיה בוונציה
Rinaldo rinaldi, chirone insegna ad achille a suonare la cetra, 1817.JPG|כיירון ואכילס בקא' ד'אורו בוונציה
Basilica di Santa Maria dei Frari interno - Monumento di Canova - Il Leone di Venezia in posa mesta - Rinaldo Rinaldi.jpg| האריה העצוב במונומנט לאנטוניו קנובה בבזיליקת סנטה מריה גלוריוזה דיי פרארי
Ritratto di Tiziano Vecellio di Rinaldo Rinaldi.JPG|פרוטומה של טיציאן בקא' ד'אורו בוונציה
Rinaldo rinaldi (attr.), stele funebre di pietro stecchini, 1830 ca..JPG|אסטלה לפייטרו סטצ'יני נין של אנטוניו קנובה במוזיאון הלובר


## קישורים חיצוניים

קטגוריה:אמנים נאו-קלאסיים
קטגוריה:פסלים איטלקים במאה ה-18
קטגוריה:פסלים איטלקים במאה ה-19
קטגוריה:ילידי 1793
קטגוריה:איטלקים שנפטרו ב-1873